**ЗАКОН**

**О КОНТРОЛИ СПОЉНОТРГОВИНСКОГ ПРОМЕТА РОБА ДВОЈНЕ НАМЈЕНЕ**

**ГЛАВА I - ОПШТЕ ОДРЕДБЕ**

**Члан 1.  
(Предмет Закона)**

Овим Законом прописују се услови за извоз, брокеринг и провоз робе двојне намјене, пружање услуга техничке помоћи у вези са робом двојне намјене, издавање међународног увозног цертификата и потврде о пријему робе двојне намјене те утврђују надлежне органе за издавање исправа и спровођење надзора у вези са робом двојне намјене.

**Члан 2.**

**(Изузеци од примјене Закона)**

1. Одредбе овог Закона не примјењују се у случајевима када се, у складу са интересима спољне политике и међународним обавезама Босне и Херцеговине извоз или провоз робе двојне намјене обавља у оквиру билатералне или мултилатералне војне, полицијске, специјалне или сталне мисије на некомерцијалној основи као подршка:
2. резолуцијама Савјета безбједности Уједињених нација,

б) одлукама у оквиру Организације за безбједност и сарадњу у Европи (ОЕБС), или

ц) било којој другој мировној операцији која се спроводи у складу са принципима

Повеље Уједињених нација у склопу међународне организације.

1. Министарство иностраних послова Босне и Херцеговине даје сагласност о испуњавању услова из става (1) овога члана;
2. У случају да се тако извезена или увезена роба двојне намјене престане да користи у сврхе специјалне или сталне мисије, односно постане предмет комерцијалне трансакције, на њу се примјењују одредбе овог Закона.

**Члан 3.  
(Значење израза)**

Изрази употријебљени у овом Закону имају сљедеће значење:

1. **роба двојне намјене** подразумијева све ставке наведене на Листи робе двојне намјене, укључујући софтвер и технологију, која може да се користи како у цивилне, тако и у војне сврхе, те робу која може да буде употријебљена у неексплозивне сврхе, али и која на било који начин може да помогне у производњи нуклеарног оружја или других нуклеарних експлозивних направа;

б) **Листа робе двојне намјене** подразумијева све ставке наведене нарелевантној Листи

ставки двојне намјене (List of Dual-Use Items) Европске уније;

ц) **крајња војна намјена** подразумијева уградњу у робу војне намјене, употребу за

производњу, испитивање, развој, одржавање или анализу робе војне намјене и

употреба било ког недовршеног производа за производњу робе војне намјене;

д) **роба војне намјене** подразумијева све ставке наведене наЗаједничкој листи војне

опреме (Common Military List) Европске уније, коју Министарство спољне трговине и

економских односа Босне и Херцеговине (у даљем тексту: Министарство) преводи и

објављује у „Службеном гласнику БиХ“;

е) **извоз** подразумијева:

1. царинским прописима уређен царински поступак према којем роба двојне намјене трајно или привремено напушта царинско подручје БиХ;
2. поновни извоз према којем роба двојне намјене, претходно увезена на царинско подручје БиХ, напушта царинско подручје БиХ, али не укључује робу у провозу; и
3. пренос софтвера или технологије путем електронских медија, укључујући пренос путем телефакса, телефона, електронске поште или било којим другим електронским средствима на одредиште изван БиХ; укључује стављање на располагање таквог софтвера или технологије у електронском облику правним или физичким лицима или партнерима изван БиХ. Извоз такође укључује и усмени пренос технологије ако се технологија описује телефоном или другим електронским средством;

ф) **извозник** подразумијева правно или физичко лице:

1. са сједиштем у БиХ, односно пребивалиштем у БиХ, евидентирано у Министарству спољне трговине и економских односа БиХ за обављање спољнотрговинског промета робом двојне намјене;
2. у чије име се подноси извозна царинска декларација, односно лице које, у вријеме када је декларација прихваћена има закључен уговор о извозу са примаоцем робе у другој држави и има овлашћење да одлучи о слању робе са територије БиХ. Уколико уговор о извозу није закључен или ако једна од страна у уговору не дјелује у своје име, извозник је лице које има овлашћење да одлучи о слању робе са територије БиХ;
3. које доноси одлуку о преносу, омогућава пренос или чини доступним софтвер или технологију електронским средствима комуникације, укључујући пренос телефаксом, телефоном, електронском поштом, или било којим другим електронским путем изван територије БиХ;

г) **брокеринг** подразумијева преговарање или уговарање послова за куповину, продају

или набавку робе двојне намјене из једне стране земље у другу страну земљу, те

продају и куповину робе двојне намјене ради преноса из једне стране земље у другу

страну земљу. Брокеринг се не односи на помоћне услуге, као што су: транспорт,

финансијске услуге, осигурање или реосигурање, оглашавање или рекламирање;

х) **брокер** подразумијева правно лице са сједиштем на територији БиХ или физичко

лице са пребивалиштем у БиХ које се бави брокерским услугама и евидентирано је у

Министарству спољне трговине и економских односа за спољнотрговински промет

робом двојне намјене;

и) **техничка помоћ** подразумијева сваку помоћ у вези са поправком, развојем,

производњом, склапањем, тестирањем или одржавањем робе двојне намјене наведене

на Листи, која може да буде у облику упутства, оспособљавања, преноса пословног

знања, стручних или савјетодавних услуга. Техничка помоћ укључује усмене облике

помоћи, писана или гласовна упутства, обуке, преношење пословног знања или

вјештина или савјетодавне услуге;

ј) **лице које пружа техничку помоћ** подразумијева правно лице са сједиштем на

територији БиХ или физичко лице са пребивалиштем у БиХ које пружа техничку

помоћ и евидентирано је у Министарству спољне трговине и економских односа

БиХ за пружање техничке помоћи у вези са робом двојне намјене наведене на

Листи;

к) **провоз** је царинским прописима уређен царински поступак према којем се роба

двојне намјене која није из БиХ провози преко царинског подручја БиХ, копненим,

воденим, ваздушним или комбинованим превозом, са или без претовара, са

одредиштем изван БиХ. Претовар подразумијева истовар, поновни утовар или

промјену средства промета на територији БиХ;

л) **Индивидуална извозна дозвола** подразумијева дозволу додијељену једном

одређеном извознику за једног крајњег корисника или примаоца у страној земљи и

која обухвата једну или више роба са двојном намјеном;

м) **Глобална извозна дозвола** подразумијева дозволу додијељену једном одређеном

извознику за одређену врсту или категорију робе двојне намјене која може

да вриједи за извоз једном или већем броју одређених крајњих корисника и/или у

једној или више одређених страних земаља;

н) **Општа извозна дозвола** подразумијева дозволу за извоз одређене робе двојне

намјене у одређене стране земље, која је расположива свим извозницима који

поштују њене услове за употребу, који су прописани од стране Министарства и

објављује се у “Службеном гласнику БиХ”;

о) **Међународни увозни цертификат** подразумијева исправу додијељену једном

одређеном увознику за једног крајњег корисника или примаоца у БиХ, који обухвата

једну или више ставки роба двојне намјене;

п) **Потврда о пријему робе двојне намјене** (Delivery Verification Certificate)

подразумијева исправу која се издаје у сврху потврђивања да је роба двојне намјене

стигла на крајње одредиште наведено у исправи; и

р) **спољнотрговински промет** подразумијева извоз, провоз и брокеринг робе двојне

намјене, те пружање техничке помоћи у вези са робом двојне намјене.

**Члан 4.**

**(Листа робе двојне намјене)**

1. **Министарство спољне трговини економских односа Босне и Херцеговине (у даљем тексту Министарство) објављује у „Службеном гласнику БиХ“ Листу робе двојне намјене (у даљем тексту: Листа) која је** службени превод релевантне Листе ставки двојне намјене (List of Dual-Use Items) Европске уније.
2. За извоз робе двојне намјене наведене на Листи потребна је дозвола из члана 10. овог Закона.

**ГЛАВА II - КОНТРОЛА СПОЉНОТРГОВИНСКОГ ПРОМЕТА РОБЕ ДВОЈНЕ НАМЈЕНЕ**

**Члан 5.**

**(Надлежни орган за издавање исправа)**

1. **Министарство издаје сљедеће дозволе:**
2. **Дозволу за извоз робе двојне намјене (у даљем тексту: Дозвола за извоз);**

**б) Дозволу за провоз робе двојне намјене;**

**ц) Дозволу за пружање брокерских услуга са робом двојне намјене (у даљем тексту:**

**Дозвола за брокеринг);**

**д) Дозволу за пружање техничке помоћи са робом двојне намјене (даљем тексту:**

**Дозвола за техничку помоћ).**

1. **Министарство издаје Међународни увозни цертификат за робе двојне намјене.**
2. **Министарство издаје Потврду о пријему робе двојне намјене** (Delivery Verification Certificate).
3. Исправе из ст. (1), (2) и (3) овог члана издају се на основу захтјева подносиоца.
4. Министарство издаје исправе из става (1) овог члана на основу приједлога Комисије за контролу робе двојне намјене (у даљем тексту: Комисија) и претходне сагласности Министарства иностраних послова Босне и Херцеговине, а исправе из става (2) овог члана на основу приједлога Комисије.
5. Министар спољне трговине и економских односа БиХ спроведбеним прописом утврђује облик и садржај исправа из ст. (1), (2) и (3) овога члана.

**Члан 6.**

**(Свеобухватна контрола)**

1. Дозвола је потребна и када је у питању извоз робе двојне намјене која није наведена на Листи, а ријеч је о роби за коју је Министарство обавијестило извозника да јест или би могла да буде, у цјелости или у дијеловима, употријебљена за развој, производњу, управљање, дјеловање, одржавање, складиштење, откривање, идентификацију или ширење хемијског, биолошког или нуклеарног оружја, односно за развој, производњу, одржавање и складиштење пројектила који могу да носе хемијско, биолошко или нуклеарно оружје. Министарство даје обавјештење извознику на основу информација добијених од надлежних истражних и/или обавјештајних органа.
2. Дозвола је потребна и када је у питању извоз робе двојне намјене која није наведена на Листи, а ријеч је о роби за коју је Министарство обавијестило државу набавке да јест или би могла да буде, у цјелости или у дијеловима, употријебљена за крајњу војну намјену, а крајњи корисник је из државе одредишта према којој се спроводе санкције на оружје Савјета безбједности УН-а, ОЕБС-а или ЕУ. Министарство даје обавјештење извознику на основу информација добијених од надлежних истражних и/или обавјештајних органа.
3. Ако је извозник свјестан или има разлога да сумња да је роба коју намјерава извозити роба двојне намјене која није наведена на Листи, а која је намијењена или се може употријебити, у цјелости или у дијеловима за сврху из ст. (1) и (2) овог члана дужан је да о томе обавијести Министарство, које ће одлучити да ли је за такав извоз потребна дозвола.

**Члан 7.**

**(Евиденција)**

1. Сва правна и физичка лица која подносе захтјев за издавање исправа из члана 5. ст. (1), (2) и (3) евидентирају се у Министарству.
2. Министар спољне трговине и економских односа БиХ спроведбеним прописом утврђује поступак евидентирања из претходног става.

**Члан 8.**

**(Комисија за контролу робе двојне намјене)**

(1) Савјет министара Босне и Херцеговине именује и разрјешава Комисију за контролу робе двојне намјене (у даљем тексту: Комисија) на приједлог Министарства.

(2) Састав Комисије чине представници: Министарства спољне трговине и економских односа Босне и Херцеговине, Министарства иностраних послова Босне и Херцеговине, Министарства безбједности Босне и Херцеговине, Министарства одбране Босне и Херцеговине, Управе за индиректно опорезивање Босне и Херцеговине и Обавјештајно-безбједносне агенције Босне и Херцеговине. У зависности од врсте робе и крајњем кориснику на сједнице Комисије позивају се и представници: Државне регулаторне агенције за радијациону и нуклеарну безбједност, Министарства цивилних послова Босне и Херцеговине или других органа.

(3) Министарство на приједлог Комисије доноси Пословник о раду Комисије.

(4) Комисија се састаје и дјелује искључиво на захтјев Министарства и надлежна је да:

а) на захтјев Министарства да своје мишљење у вези са правилном класификацијом

робе двојне намјене,

б) Министарству да приједлог за издавање или одбијање издавања исправа из члана 5.

ст. (1) и (2) и члана 6. овог Закона,

ц) Министарству предложи доношење рјешења о забрани провоза робе двојне намјене,

што Министарство може да учини уколико добије сагласност Министарства

иностраних послова Босне и Херцеговине.

(5) Комисија у свом раду нарочито води рачуна о:

а) међународним обавезама и спољнополитичким интересима Босне и Херцеговине;

б) остваривању и заштити безбједносних интереса Босне и Херцеговине;

ц) одбрамбеним интересима Босне и Херцеговине;

д) хемијској безбједности;

е) радијационој и нуклеарној безбједности;

ф) ограничењима трговине;

г) намјераваној крајњој употреби и ризику од злоупотребе.

**Члан 9.**

**(Претходна сагласност)**

1. Прије издавања дозвола из члана 5. став (1) тачке а), б), ц) и д) овог Закона Министарство тражи претходну сагласност од Министарства иностраних послова Босне и Херцеговине.
2. Приликом давања претходне сагласности Министарство иностраних послова Босне и Херцеговине води рачуна о сљедећем:
3. забранама и санкцијама Савјета безбједности Уједињених нација, ОЕБС-а и Европске уније;

б) преузетим међународним обавезама, спољнополитичким интересима и специфичним

интересима Босне и Херцеговине у односу на стратешке спољнополитичке партнере

Босне и Херцеговине;

ц) Заједничком ставу Европске уније;

д) принципу неширења оружја за масовно уништавање.

1. Министарство иностраних послова Босне и Херцеговине дужно је Министарству доставити акт којим се даје или одбија давање претходне сагласности у року од 15 дана од дана када му је иста затражена односно у року од 30 дана ако је у поступку издавања претходне сагласности потребно извршити додатне провјере о чему обавјештава Министарство.

**Члан 10.  
(Дозвола за извоз)**

1. Министарство издаје дозволе за извоз робе наведене на Листи, те дозволе за робу из члана 6. ст. (1) и (2) овог Закона, које могу да буду:
2. Индивидуалне (појединачне) извозне дозволе;

б) Глобалне извозне дозволе; и

ц) Опште извозне дозволе.

1. Глобалну извозну дозволу Министарство издаје извознику, узимајући у обзир врсту робе двојне намјене, врсту и дугорочност извозних послова, државу у коју се та роба извози те има ли извозник успостављен програм унутрашње усклађености (Internal Compliance Program - ICP), којим су утврђена правила поступања и одговорности унутар фирме те усклађеност са прописима којима је уређена ова област. Министарство спроведбеним прописом утврђује основне елементе које програм унутрашње усклађености мора да садржава.
2. Општу извозну дозволу Министарство може да изда за одређену робу двојне намјене за одређене стране земље за употребу под одређеним условима. Општа извозна дозвола се објављује у „Службеном гласнику БиХ“ и важи до укидања исте. Министарство може извознику одлуком да забрани или касније да поново дозволи употребу Опште извозне дозволе ако установи или ако постоји сумња, да извозник не испуњава услове Опште дозволе или крши прописе у овој области.
3. Дозвола из става (2) тачка а) овог члана издаје се са роком важења од једне године.
4. Дозвола из става (2) тачка б) овог члана издаје се са роком важења од двије године.

**Члан 11.**

**(Дозвола за брокеринг)**

1. За пружање брокерских услуга у вези са робом двојне намјене наведене на Листи потребна је дозвола ако је Министарство обавијестило брокера да роба двојне намјене јесте или би могла да буде, у цјелости или у дијеловима, употријебљена за развој, производњу, управљање, дјеловање, одржавање, складиштење, откривање, идентификацију или ширење хемијског, биолошког или нуклеарног оружја, односно за развој, производњу, одржавање и складиштење пројектила који могу да носе хемијско, биолошко или нуклеарно оружје. Министарство даје обавјештење брокеру на основу информација добијених од надлежних истражних и/или обавјештајних органа.
2. За пружање брокерских услуга у вези са робом двојне намјене наведене на Листи потребна је дозвола ако је Министарство обавијестило брокера да роба двојне намјене јест или би могла да буде, у цјелости или у дијеловима, употријебљена за крајњу војну намјену, а крајњи корисник је из земље према којој се спроводе санкције на оружје Савјета безбједности УН-а, ОЕБС-а или ЕУ. Министарство даје обавјештење брокеру на основу информација добијених од надлежних истражних и/или обавјештајних органа.
3. Дозвола је потребна и за пружање брокерских услуга у вези са робом двојне намјене, која није наведена на Листи ако је Министарство обавијестило брокера да роба двојне намјене јест или би могла да буде, у цјелости или у дијеловима, намијењена у сврхе које су наведене у ст.(1) и (2) овог члана. Министарство даје обавјештење брокеру на основу информација добијених од надлежних истражних и/или обавјештајних органа.
4. Брокерска услуга из ст. (1), (2) и (3) овог члана може се пружити само на основу издате дозволе.
5. Ако је брокер свјестан или има разлога да сумња да је роба, наведена на Листи или роба која није наведена на Листи, а за коју он нуди пружање брокерских услуга, у цјелости или у дијеловима, намијењена у сврхе које су наведене у ст. (1),(2) и (3) овог члана дужан је да о томе обавијести Министарство које ће одлучити је ли за ту брокерску услугу потребна дозвола. Таква брокерска услуга може се пружити само након што Министарство одобри брокерску услугу, или одлучи да таква дозвола није потребна.
6. Дозвола из овог члана је индивидуална и издаје се са роком важења до једне године од дана њеног издавања.

**Члан 12.**

**(Дозвола за техничку помоћ)**

1. За техничку помоћ коју правно лице са сједиштем на територији Босне и Херцеговине или физичко лице са пребивалиштем у Босни и Херцеговини пружа изван територије Босне и Херцеговине потребна је дозвола ако се техничка помоћ намјерава да користи за:
2. крајњу војну намјену, а земља је под забранама или санкцијама на оружје Савјета безбједности Уједињених нација, ОЕБС-а или ЕУ, или

б) развој, производњу, управљање, руковање, одржавање, складиштење, откривање,

идентификацију или ширење хемијског, биолошког или нуклеарног оружја, односно

развој, производњу, одржавање и складиштење пројектила који могу да носе

хемијско, биолошко или нуклеарно оружје.

1. Ако је правно или физичко лице свјесно или има разлога да сумња да је техничка помоћ, коју намјерава пружити, намијењена у сврхе које су наведене у ставу (1) овог члана, дужно је да о томе извијести Министарство које ће одлучити је ли за ту техничку помоћ потребна дозвола. Техничка помоћ може се пружити само након што Министарство одобри техничку помоћ, или одлучи да таква дозвола није потребна.
2. За пружање техничке помоћи није потребна дозвола кад се појављује у облику преноса података који су јавно доступни или преноса података из основних научних истраживања.
3. Дозвола из ст. (1) и (2) овога члана је индивидуална и издаје се са роком важења до једне године од дана њеног издавања.

**Члан 13.**

**(Забрана провоза робе двојне намјене и дозвола за провоз робе двојне намјене)**

1. Министарство може, по добијању обавјештења од другог надлежног органа, рјешењем да забрани провоз робе двојне намјене наведене на Листи или робе из члана 6. став (1) и (2) овог Закона. Рјешење се доноси на основу приједлога Комисије и сагласности Министарства иностраних послова БиХ. Рјешење је коначно те се на њега не може изјавити жалба, али се може покренути управни спор.
2. Прије доношења рјешења о забрани Министарство може затражити од превозника да поднесе захтјев за дозволу за тај одређени провоз робе двојне намјене са Листе, ако се ради о роби која се намјерава користити за развој, производњу, управљање, руковање, одржавање, складиштење, откривање, идентификацију или ширење хемијског, биолошког или нуклеарног оружја, односно развој, производњу, одржавање и складиштење пројектила који могу носити хемијско, биолошко или нуклеарно оружје. Министарство може да изда дозволу на основу приједлога Комисије и сагласности Министарства иностраних послова Босне и Херцеговине.

**Члан 14.**

**(Међународни увозни цертификат)**

1. Министарство може, на захтјев увозника, да изда Међународни увозни цертификат (International Import Certificate) из члана 5.став (2) овог Закона.
2. Међународни увозни цертификат из става (1) овог члана издаје се са роком важења до шест мјесеци од дана његовог издавања.

**Члан 15.**

**(Потврда о пријему робе двојне намјене)**

1. Министарство може, на захтјев увозника, да изда Потврду о пријему робе двојне намјене (Delivery Verification Certificate) из члана 5. став (3) овог Закона у сврху потврђивања да је роба двојне намјене стигла на крајње одредиште наведено у исправи.
2. Министарство издаје потврду о пријему робе двојне намјене на основу извјештаја надлежних органа Управе за индиректно/ неизравно опорезивање Босне и Херцеговине (у даљем тексту УИНО) о регистрованом увозу те по потреби потврде надлежних државних или ентитетских институција да је роба двојне намјене стигла на крајње одредиште наведено у извозној дозволи.

**ГЛАВА III - НАДЛЕЖНОСТИ И ОВЛАШЋЕЊА**

**Члан 16.**

**(Захтјев за издавање дозволе)**

1. Захтјев за издавање дозвола из члана 5. став (1) овог Закона подноси се Министарству.
2. Уз захтјев из става (1) овог члана обавезно се подноси оригинални документ о крајњој употреби робе двојне намјене (увјерење, потврда или цертификат), не старији од шест мјесеци, уколико важење није другачије наведено на документу, издат од стране надлежне државне институције земље крајњег корисника. Уколико држава крајњег корисника не издаје такав документ, прихватиће се изјава крајњег корисника о крајњој употреби робе двојне намјене овјерена код надлежне државне институције или изјава крајњег корисника уз предочавање увозне дозволе издате од надлежне државне институције.
3. Ако се ради о захтјеву за поновни извоз обавезно се подноси и документ извозника којим се даје сагласност да се роба може поново извести.
4. Министарство спроведбеним прописом утврђује облик и садржај обрасца захтјева за издавање дозволе те попис осталих докумената који се прилажу уз захтјев.

**Члан 17.**

**(Захтјев за издавање међународног увозног цертификата)**

1. Захтјев за издавање Међународног увозног цертификата из члана 5. став (2) овог Закона подноси се Министарству.
2. Уз захтјев из става (1) овог члана, обавезно се подноси Изјава крајњег корисника овјерена од стране одговорног лица крајњег корисника, у којој треба да стоји сљедеће:
3. крајња употреба робе, опис робе, количина и вриједност те назив извозника и увозника;

б) да роба неће бити употријебљена, у цјелости или у дијеловима, за развој, производњу,

управљање, дјеловање, одржавање, складиштење, откривање, идентификацију или

ширење хемијског, биолошког или нуклеарног оружја, односно за развој, производњу,

одржавање и складиштење пројектила који могу носити хемијско, биолошко или

нуклеарно оружје;

ц) да се роба неће поново извозити без посебног одобрења Министарства, односно без

дозволе која се издаје у складу са чланом 10. овог Закона.

1. Захтјев из става (1) обавезно се подноси уколико се ради о хемикалијама, радиоактивним материјама, експлозивним материјама или другој роби која има опасна својства, а чије је коришћење уређено посебним законским прописима. Уз захтјев се обавезно подноси документ надлежног органа којим се одобрава набавка, употреба или складиштење такве врсте робе.
2. Министарство издаје Међународни увозни цертификат у року од 15 дана од дана када је уредно поднесен потпуни захтјев, односно у року од 30 дана ако је у поступку издавања потребно обавити додатне провјере.
3. Министар спољне трговине и економских односа БиХ спроведбеним прописом утврђује облик и садржај обрасца захтјева за издавање Међународног увозног цертификата те попис осталих докумената који се прилажу уз захтјев.
4. Изузетно, Министарство може да потврди Цертификат крајњег корисника на обрасцу прописаном од земље извозника након овјере увозника и крајњег корисника.

**Члан 18.**

**(Захтјев за издавање Потврде о пријему робе двојне намјене)**

1. Захтјев за издавање Потврде о пријему робе двојне намјене (Delivery Verification Certificate) из члана 5.став (3) овог Закона подноси се Министарству.
2. Министарство издаје потврду о пријему робе двојне намјене у року од 15 дана од дана када је поднесен потпуни захтјев, односно у року од 30 дана ако је у поступку издавања потребно обавити додатне провјере.
3. Министар спољне трговине и економских односа БиХ Упутством о условима и поступку за издавање исправа у спољнотрговинском промету роба двојне намјене утврђује облик и садржај обрасца захтјева за издавање потврде о пријему робе двојне намјене те попис осталих докумената који се прилажу уз захтјев.

**Члан 19.**

**(Рокови за издавање дозвола)**

1. Министарство издаје дозволе из члана 5. став (1) у року од 30 дана од дана када је уредно поднесен потпуни захтјев, односно у року од 60 дана ако је у поступку издавања дозволе потребно обавити додатне провјере.

**Члан 20.**

**(Одбијање захтјева)**

1. Министарство доноси рјешење о одбијању захтјева за издавање исправе ако је испуњен било који од сљедећих услова:
   1. Министарство иностраних послова Босне и Херцеговине не изда претходну сагласност;

б) Комисија предложи да се одбије захтјев за издавање дозволе;

ц) подаци из захтјева су непотпуни или уз захтјев нису приложени сви прописани

документи;

д) подаци из захтјева су нетачни или су уз захтјев приложени нетачни документи;

е) пропуштено је приказивање релевантних чињеница;

ф) подносилац захтјева је у ранијим активностима прекршио одредбе овог Закона.

1. Министарство доноси рјешење о одбијању захтјева за издавање исправе ако роба не одговара подацима наведеним у захтјеву, а извозник или произвођач на захтјев Министарства не омогући преглед робе и/или преглед документације у вези са том робом.

**Члан 21.**

**(Одузимање исправе)**

1. Министарство доноси рјешење о одузимању издате исправе ако је испуњено било шта од сљедећег:
2. Министарство иностраних послова Босне и Херцеговине обавијести Министарство да су Савјет безбједности Уједињених нација, ОЕБС или Европска унија увели рестриктивне мјере према држави за коју је издата дозвола или се промијене околности везане за спољнополитичке и посебне интересе Босне и Херцеговине;

б) се утврди да је исправа била издата на основу нетачних или кривих података;

ц) настану околности или дође до нових сазнања који би, да су околности постојале

или да се за њих знало у вријеме разматрања захтјева за издавање исправе,

довели до одбијања захтјева за издавање исправе;

д) се издата исправа не користи у намијењене сврхе;

е) правно или физичко лице не послује,односно не поступа у складу са одредбама

овог Закона и других законских и подзаконских аката којима се уређује ова

област;

ф) правно или физичко лице онемогућава спровођење надзора.

1. Министарство није одговорно за трошкове који су настали или ће настати одузимањем исправе.

**Члан 22.**

**(Међународна сарадња)**

1. Министарство иностраних послова Босне и Херцеговине може да обавијести друге државе о сваком одбијању издавања дозволе за извоз наводећи земљу одредишта, крајњег корисника и крајњу намјену, те околности релевантне за одбијање дозволе.
2. Ако Министарство иностраних послова Босне и Херцеговине има сазнање да је једна од држава чланица Европске уније током претходне три године одбила да изда дозволу за извоз, Министарство иностраних послова Босне и Херцеговине може, прије сједнице Комисије, да консултује државу која је одбила да изда дозволу.
3. У случајевима захтјева за поновни извоз претходно увезене робе Министарство иностраних послова Босне и Херцеговине обавјештава о томе државу извозницу.

**Члан 23.**

**(Извјештавање)**

1. Корисник дозволе из члана 5. став (1) овог Закона дужан је да писано обавијести Министарство о њеној реализацији у року од 15 дана од дана реализације те да достави копију дозволе.
2. Корисник исправе из члана 5. став (2) дужан је да писано обавијести Министарство о њеној реализацији у року од 15 дана од дана реализације те да достави копију исте.
3. Корисник извозне дозволе дужан је на захтјев Министарства да достави Потврду о пријему робе или услуге (Delivery Verification Certificate), овјерену од надлежне институције државе крајњег одредишта, уколико та држава има прописе за издавање такве потврде.
4. Ако након издавања исправе дође до промјене пословног партнера, крајњег корисника, крајње намјене или других података из исправе или података на основу којих је добијена исправа, корисник исправе дужан је да о томе писано обавијести Министарство у року од осам дана од дана настанка или сазнања за настанак промјене, ради обнове поступка.

**Члан 24.**

**(Вођење евиденције у Министарству)**

1. Министарство води евиденцију о издатим дозволама у складу са чланом 5. став (1) овог Закона и једном годишње Савјету министара Босне и Херцеговине доставља извјештај о издатим дозволама, те извјештај о одбијеним захтјевима за издавање дозвола и одузетим дозволама са наведеним разлозима за одбијање и одузимање.
2. Министарство полугодишње доставља ажурну евиденцију из члана 7. овог Закона УИНО, ентитетским министарствима трговине и Влади Брчко дистрикта Босне и Херцеговине.
3. Министарство иностраних послова Босне и Херцеговине може да тражи од Министарства доставу података о издатим извозним дозволама, податке о одбијеним захтјевима за издавање дозвола, податке о одузетим дозволама те друге податке, а у сврху међународне сарадње и достављања података Уједињеним нацијама, ЕУ и другим међународним регионалним и глобалним организацијама.

**Члан 25.**

**(Вођење евиденције корисника исправе)**

1. Корисници исправа из члана 5. ст. (1) и (2) овог Закона дужни су да воде детаљну евиденцију о исправама, која мора дa садржава најмање сљедеће податке: опис робе или услуге, количину и вриједност, пуни назив и адресу извозника, увозника, испоручиоца и примаоца робе, брокера те крајњу намјену и пуни назив и адресу крајњег корисника робе.
2. Документацију из става (1) овог члана корисник исправе мора да чува најмање пет година од завршетка календарске године у којој је обављена трансакција и да је достави Министарству на захтјев.
3. Министарство може прописати и друге податке које мора да садржава документација из става (1) овог члана.

**Члан 26.**

**(Надзор)**

1. Надлежни органи УИНО врше надзор и прихватају пријаву за извоз или провоз робе двојне намјене само онда када декларант поднесе дозволу прописану чланом 5. став (1) овог Закона. Обавезно се контролише усклађеност робе са поднесеном исправом. УИНО доставља Министарству полугодишњи писани извјештај о извршеном извозу.
2. Извозник, брокер, лице које пружа техничку помоћ, банка или било која организација која има податке потребне за надзор робе двојне намјене, дужан је на захтјев Министарства, УИНО или истражних органа Босне и Херцеговине да достави своје пословне књиге, податке о пословном дописивању и све друге податке за робу двојне намјене потребне за обављање надзора.
3. Министарство преко ентитетских министарстава трговине, од надлежних инспекција тражи податке потребне за спровођење надзора те преглед робе двојне намјене, као и преглед документације повезане са том робом или услугом код произвођача, извозника, брокера, лица које пружа техничку помоћ и крајњег корисника, водећи рачуна о заштити тајних података.
4. Извозник, произвођач, брокер, лице које пружа техничку помоћ и крајњи корисник мора да омогући овлашћеним лицима институција из претходног става овог члана приступ својим просторијама.
5. УИНО, Министарство безбједности Босне и Херцеговине, надлежна ентитетска министарства, те органи унутрашњих послова дужни су, без одлагања, да обавијесте Министарство уколико током вршења својих дужности открију релевантне податке везане за надзор робе двојне намјене или да је почињена повреда овог Закона.

**ГЛАВА IV - КАЗНЕНЕ ОДРЕДБЕ**

**Члан 27.**

**(Прекршајне одредбе)**

1. Новчаном казном у износу од 10.000 КМ до 30.000 КМ казниће се правно и физичко лице, корисник исправе из чл. 5. и 6. овог Закона, ако:
2. не поступи у складу са чланом 23. овог Закона,

б) не води евиденцију у складу са чланом 25. овог Закона,

ц) онемогући спровођење надзора у складу са чланом 26. овог Закона.

1. Новчаном казном у износу од 5.000 КМ до 10.000 КМ казниће се одговорно лице у правном лицу за прекршаје из претходног става овог члана.

**ГЛАВА V - ПРЕЛАЗНЕ И ЗАВРШНЕ ОДРЕДБЕ**

**Члан 28.**

**(Спроведбени прописи)**

У року од 90 дана од дана ступања на снагу овог Закона, Министар ће донијети сљедеће спроведбене прописе:

1. Правилник о облику и садржају исправа у спољнотрговинском промету роба двојне намјене;

б) Упутство о облику, садржају и вођењу евиденције у Регистру лица за обављање

спољнотрговинског промета робом двојне намјене;

ц) Пословник о раду Комисије;

д) Упутство о условима и поступку за издавање исправа у спољнотрговинском промету

роба двојне намјене;

е) Упутство о спровођењу надзора.

**Члан 29.**

**(Прелазне одредбе)**

До ступања на снагу спроведбених прописа из члана 28. овог Закона примјењиваће се:

1. Упутство о процедури регистрације правних и физичких лица за спољнотрговински промет роба и услуга од стратешке важности за безбједност Босне и Херцеговине („Службени гласник БиХ“, број 19/10);

б) Упутство о условима и поступку за издавање исправа за спољнотрговински промет

роба и услуга од стратешке важности за безбједност Босне и Херцеговине

(„Службени гласник БиХ“, број 19/10);

ц) Упутство о спровођењу надзоранад правним и физичким лицем којем је издата

исправа или које је регистровано за обављање спољнотрговинског промета роба са

контролних листа („Службени гласник БиХ“, број 28/10).

**Члан 30.**

**(Примјена Закона о управном поступку)**

У случајевима спровођења поступка одлучивања о правима и обавезама правних и физичких лица које нису предвиђене овим Законом примјењиваће се одредбе Закона о управном поступку Босне и Херцеговине ("Службени гласник БиХ", бр. 29/02, 12/04, 88/07, 93/09 и 41/13).

**Члан 31.**

**(Престанак важења)**

Даном ступања на снагу овог Закона и Закона о контроли спољнотрговинског промета оружја, војне опреме и роба посебне намјене, престају да важе одредбе Закона о контроли спољнотрговинског промета роба и услуга од стратешке важности за безбједност Босне и Херцеговине („Службени гласник БиХ“, број 103/09)

**Члан 32.**

**(Започети поступци)**

Поступци који су започети до ступања на снагу овог Закона наставиће се и довршити према одредбама Закона о контроли спољнотрговинског промета роба и услуга од стратешке важности за безбједност Босне и Херцеговине („Службени гласник БиХ“, број 103/09).

**Члан 33.**

**(Ступање на снагу)**

Овај Закон ступа на снагу осмог дана од дана објављивања у „Службеном гласнику БиХ“.

**-------------------------------------------------------------------------------------------------------------------**

Број 01,02-02-1-748/16

14. јула 2016. године

Сарајево

**-------------------------------------------------------------------------------------------------------------------**

Предсједавајући

Представничког дома

Парламентарне скупштине БиХ

**Младен Босић**, c. p.

**--------------------------------------------------------------------------------------------------------------------**

Предсједавајући

Дома народа

Парламентарне скупштине

**Сафет Софтић**, c. p.

Објављено у „Службеном гласнику БиХ“ број: 53/16 од 22.07.2016.године

**Овај текст је за интерну употребу и на исти се не може позивати приликом службене употребе.**